NaiveNeuron/SloPal huggingface dataset:
Hufková, Eva, poslankyňa NR SR (2015-11-10):
Ďakujem pekne. Vážená pani podpredsedníčka, vážený pán podpredseda vlády, pán minister, vážené panie poslankyne, páni poslanci, dovoľte mi, prosím, ako určenej spravodajkyni výboru predniesť spoločnú správu výborov Národnej rady o prerokovaní vládneho návrhu zákona, ktorým sa mení a dopĺňa zákon č. 374/2014 Z. z. o pohľadávkach štátu a o zmene a doplnení niektorých zákonov v znení zákona č. 87/2015 Z. z., tlač 1696. Výbor Národnej rady pre financie a rozpočet ako gestorský výbor podáva Národnej rade túto spoločnú správu o prerokovaní vyššie uvedeného vládneho návrhu zákona: Národná rada uznesením č. 1900 z 18. septembra 2015 pridelila vládny návrh zákona na prerokovanie týmto výborom: ústavnoprávnemu výboru a výboru pre financie a rozpočet. Určila zároveň výbor pre financie a rozpočet ako gestorský výbor. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K predmetnému vládnemu návrhu zákona zaujali výbory tieto stanoviská: odporúčanie pre Národnú radu návrh schváliť s pozmeňujúcimi a doplňujúcimi návrhmi, a to výbor pre financie a rozpočet, uznesenie č. 502 zo dňa 3. novembra 2015, odporúčanie pre Národnú radu návrh schváliť, a to Ústavnoprávny výbor Národnej rady Slovenskej republiky, uznesenie č. 719 zo dňa 4. novembra 2015. Z uznesenia výboru uvedeného v treťom bode tejto spoločnej správy vyplývajú pozmeňujúce a doplňujúce návrhy tak, ako sú uvedené v bode IV tejto spoločnej správy. Gestorský výbor odporúča o návrhoch výboru Národnej rady Slovenskej republiky, ktoré sú uvedené v spoločnej správe, hlasovať takto: o bodoch spoločnej správy č. 1 a 2 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 522 zo 6. novembra 2015. Týmto uznesením ma výbor poveril za spoločnú spravodajkyňu, aby na schôdzi Národnej rady pri rokovaní o predmetnom vládnom návrhu zákona som predkladala návrhy v zmysle príslušných ustanovení zákona o rokovacom poriadku. Pani podpredsedníčka, skončila som. Otvorte, prosím, rozpravu.
Pellegrini, Peter, predseda NR SR (2015-04-15):
Pán poslanec, vulgarizmy nepatria na pôdu Národnej rady, vás naozaj dôrazne žiadam!
Laššáková, Jana, podpredsedníčka NR SR (2012-10-16):
Pani ministerka, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Jozefovi Valockému. Nech sa páči, pán poslanec.
Poliačik, Martin, poslanec NR SR (2013-06-27):
Ďakujem. Ja len veľmi krátko zareagujem, lebo Marián v rámci, v rámci teda svetonázorových sporov je niečo, čo si nikdy nenechám ujsť. (Ruch v sále. Krátka pauza.) Hovoril si, pán kolega, o tom, že v rámci tvojej paradigmy konáš tak alebo onak. Potom si spomínal kánonické právo. No len to je presne to, kam vlastne tá argumentácia, o ktorej si hovoril, podľa mňa patrí. Patrí do komunity, patrí do cirkvi, patrí tam, kde tá paradigma je spoločnou paradigmou všetkých, a zároveň, kde to právo platí pre všetkých zúčastnených, ktorí sú súčasťou tej komunity. A tam, samozrejme, celá tvoja argumentácia, s ktorou si prišiel, je absolútne legitímna, zmysluplná a má tam svoj priestor. Ale my tu tvoríme pravidlá pre všetkých. Aj pre ľudí, ktorí majú inú paradigmu, ako máš ty, a musíme na nich prihliadať. Aj pre ľudí, pre ktorých kánonické právo neplatí, a musíme na nich prihliadať. Preto to, čo si tu prezentoval, je dobrá reč pre dobrého kňaza v dobrom kostole alebo na stretnutí kresťanských spoločenstiev, lebo tam je jej miesto, a tam naozaj čím viac bude robiť to, čím viac budú ľudia robiť to, čo si tu prezentoval, tým budú tie komunity zdravšie. Zároveň ale musíme rešpektovať, že my ako poslanci Národnej rady vytvárame pravidlá aj pre ľudí neveriacich, aj pre ľudí, pre ktorých, ako sa hovorí, manželstvo nie je uzatvárané v nebi, pre ktorých je manželstvo normálnym civilným zväzkom, ktorý má svoj začiatok a môže mať svoj koniec. A pre týchto ľudí by sme mali umožniť, aby ak sa necítia povinní štátu, ktorý je umelým modelom, ktorý nie je nejakou metafyzickou bytosťou, ak sa necítia štátu povinní vysvetľovať, prečo chcú ísť od seba, mali by sme im to umožniť. V prípade, že sú kresťania, ešte stále by to mali vysvetľovať svojmu kňazovi. (Reakcia z pléna.) Tomu, to, tomu. Áno, ale stále, pán kolega, tam máte tie zbytočné, traumatizujúce otázky sudcu na spoločný život, poslednú súlož, kedy boli naposledy niekde vonku. To sú všetko veci, ktoré tých ľudí traumatizujú, a nemuseli by byť, lebo sa ten sudca do toho nemá, čo starať. Hovoril si, pán kolega, o tom, že sa ide popraviť láska. Ja tvrdím, že to tak nie je. Veľmi dobre vieme, že láska má niekoľko podôb. Máme eros, ktorý je základom manželského spolužitia, ale máme tiež lásku v podobe fília a máme tiež lásku v podobe agapé. A tu ide o jej transformáciu. Od eros k fília. Od toho, aby sme... (reakcie z pléna), ale čo je ich, prečo pán Kvasnička... (Reakcia z pléna.) Prečo by som nemohol z pozície filozofa reagovať na pozíciu, ktorú tu mal pán Kvasnička... (Reakcia z pléna. Prerušenie vystúpenia predsedajúcou.)
Šeliga, Juraj, podpredseda NR SR (2020-09-18):
Pán poslanec Dostál.
Sulík, Richard, predseda NR SR (2010-12-14):
Prosím, hlasujte teraz. (Hlasovanie.) Prítomných 145 poslancov, hlasovalo za 79, proti 3, zdržalo sa 63. Konštatujem, že sme schválili vládny návrh novely zákona č. 597/2003 Z. z. o financovaní základných škôl, stredných škôl a školských zriadení. Pristúpime k hlasovaniu o návrhu uznesenia k návrhu na odvolanie predsedu, podpredsedu a členov Dozornej rady Úradu pre dohľad nad zdravotnou starostlivosťou a na zvolenie nového predsedu, podpredsedu a členov Dozornej rady Úradu pre dohľad nad zdravotnou starostlivosťou (tlač 170). Prosím predsedu výboru pre zdravotníctvo pána poslanca Novotného, aby uviedol postup, ako budeme hlasovať.
Grendel, Gábor, podpredseda NR SR (2022-02-15):
V rozprave teraz vystúpi pani poslankyňa Jana Majorová Garstková.
Pčolinský, Peter, podpredseda NR SR (2023-03-28):
K prerokovanej veci, pán poslanec.
Ježík, Jozef, poslanec NR SR (2012-10-16):
Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady Slovenskej republiky pre zdravotníctvo a aby predmetný návrh zákona výbory prerokovali do tridsať dní a gestorský výbor do tridsať dva dní od prerokovania návrhu zákona v Národnej rade Slovenskej republiky v prvom čítaní.
Viskupič, Jozef, poslanec NR SR (2015-04-16):
Ďakujem. No, niekomu asi vypadli slová, keď mal niečo povedať k veci, ale zľakol sa. Ja si myslím, že tak ako si včera, Martin, spomínal, že sú dve podstatné veci, a jeden ten rok 2016, aby sme si uvedomili, čo sa môže stať. Totižto nám sa tu dnes až do siene zákonnosti a parlamentu dostal taký kultúrny fenomén, ako robia personálnu politiku smeráci, a to je, že ak je niekto na úrade alebo vykonáva svoju funkciu dobre, tak veľmi radi pristúpia k tomu, ak nie je ich alebo nemá dobré politické krytie, rozumej smerácke, tak ho proste odvolajú. To sa stáva, pritom dnes rokujeme a myslím, že mnohí ľudia sa v tomto procese spoznajú. Znamená to jednu vec, že tá chrumkavá ako keby fasáda, ktorú mal Robert Fico nasadenú, volalo sa to Robert Fico 2 a podobne, končí. Včera som videl v tom oku ten, ten lesk, že my máme moc, my môžeme. Myslím si, že to, čo Pavol Paška svojho času adresoval mne v tejto sále, keď na mňa zakričal, že „vyhraj voľby, môžeš všetko“, iba preto, že som ho upozornil, že nesmie z pôdy alebo z funkcie predsedu parlamentu rozprávať mimo rozpravy a ponúkať nejaké komentáre, tak toto máme v plnej nahote a myslím si, že ovládnuť parlament a vyvodzovať zodpovednosť takýmto spôsobom je absurdné a neobhájiteľné.
Šimečka, Michal, podpredseda NR SR (2024-01-19):
Ďakujem pekne. A s faktickou ako prvý pán poslanec Szalay.
Hrušovský, Pavol, predseda NR SR (2012-02-29):
Panie poslankyne, páni poslanci budeme hlasovať k návrhu na vyslovenie súhlasu s prerokovaním zákona v skrátenom legislatívnom konaní. (Hlasovanie.) 126 prítomných, 72 za návrh, 6 proti, 48 sa zdržalo. Schválili sme návrh , na základe ktorého poprosím podpredsedu vlády, aby z poverenia vlády Slovenskej republiky návrh zákona uviedol a odôvodnil. Nech sa páči, pán minister, máte slovo. (Rokovanie o vládnom návrhu zákona, ktorým sa mení a dopĺňa zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov , tlač 617.)
Blaha, Ľuboš, podpredseda NR SR (2024-04-16):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči, pán minister, máte slovo.
Tóth, Tibor, poslanec NR SR (2011-11-30):
Súčasne odporúčam v zmysle zákona o rokovacom poriadku a v súlade s rozhodnutím predsedu Národnej rady Slovenskej republiky prideliť v druhom čítaní na prerokovanie tento návrh okrem Výboru Národnej rady Slovenskej republiky pre financie a rozpočet aj Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali ihneď. Prosím, dajte o mojom návrhu hlasovať.
Pellegrini, Peter, predseda NR SR (2023-12-14):
Pán poslanec Pročko s procedurálnym návrhom.
Hattas, Marek, poslanec NR SR (2022-02-25):
Pán predsedajúci, ďakujem veľmi pekne za slovo. Príjemný pekný večer. Ja som naozaj veľmi rád, že tu máme tento zákon, túto legislatívu. Dneska ráno sme mali stretnutie na meste práve so zástupcami univerzít, rímskokatolíckej cirkvi, so zástupcami aj štátnej správy, ale aj tretieho sektora, ktorí sa dlhodobo venujú imigrantom alebo cudzincom, respektíve ľuďom zo zahraničia, ale taktiež aj ľuďom, ktorí sú v kríze. Identifikovali sme niekoľko zásadných bodov, ktoré musíme v našej legislatíve jednoznačne zmeniť. Ja som práve veľmi rád, že časť tejto legislatívy sa rieši práve teraz v tomto okamihu. Je to, z jednej časti je to špeciálny štatút, kde sme mali naozaj veľké problémy v oblasti toho, aby sme dokázali zamestnávať ľudí, ktorí nie sú z Európskej únie. Treba povedať, že v tejto veci nám naozaj ušiel vlak. Veď pri porovnaní z Poľska, ako dlho tam trvá ten proces toho, aby keď príde obyvateľ mimo Európskej únie, aby sa dokázal zamestnať, je naozaj oveľa-oveľa kratší a je to oveľa rýchlejšie. Možno aj kvôli tomu majú práve oveľa-oveľa viacej zamestnaných ľudí, ktorí sú mimo Európskej únie. Takže som rád, že tento špeciálny štatút práve aj rieši túto skutočnosť. Zároveň som rád, že sa pohneme ďalej aj v rámci ubytovacej politiky. Dneska ráno nebolo jasné, akým spôsobom budeme manažovať túto krízu, akým spôsobom budeme prijímať utečencov. Pripravovali sme sa na akýkoľvek scenár. To znamená, že pokiaľ vláda zasadne a jasným spôsobom povie, akým spôsobom bude financovať a do akej výšky bude financovať ubytovanie pre ľudí z Ukrajiny, tak to bude o to jednoduchšie práve aj pri prijímaní. Bude to jednoduchšie, keď nastavíme ten systém a pravidlá čím skorej. Videli sme práve aj pri korone, kedy sa samosprávy zomkli a zobrali veci do vlastných rúk, zobrali to na vlastné plecia, a čakali sme na to, dokým príde jasný systém, jasné pravidlá. Aj teraz hovorím a som rád, že čím skorej tie pravidlá prídu, akým spôsobom sa budeme starať o našich priateľov z Ukrajiny, akým spôsobom budeme vytvárať bezpečné prostredie pre deti, matky a seniorov, ktorí hlavne k nám budú prichádzať, o to to bude jednoduchšie a o to to bude aj rýchlejšie a efektívnejšie. Pevne verím, že aj vďaka takýmto zákonom sa nám podarí vytvoriť teda bezpečné prostredie pre ľudí, ktorí momentálne utekajú z Ukrajiny. Ďakujem veľmi pekne za slovo.
P. Paška, predseda NR SR: (2007-05-18):
(Hlasovanie.) 130 prítomných, 78 za, 4 proti, 48 sa zdržalo. Tento návrh  sme schválili. Pristúpime k tretiemu čítaniu o tomto návrhu zákona. Otváram rozpravu. Pýtam sa, či sa chce niekto prihlásiť do rozpravy. Nie. Končím možnosť prihlásiť sa do rozpravy. Vyhlasujem rozpravu za skončenú. Budeme hlasovať, pán spravodajca.
Demian, Jaroslav, poslanec NR SR (2015-03-17):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Bublavý, Dušan, poslanec NR SR (2010-10-20):
Ďakujem. Pán poslanec Dostál, už dopredu, pán poslanec, konštatujete, že zákon, ktorý prijmeme, bude zlý. Ako ste to mysleli? Ale ja konštatujem, že vy robíte čisto obhajobu názorov strany Most – Híd. A je to smutné, ale je to tak. Prosím vás, zákon o štátnom jazyku nie je chorý, ale je asi úplne niečo iné. Ďakujem za pozornosť.
P. Paška, predseda NR SR: (2008-04-09):
(Hlasovanie.) 143 prítomných, 62 za, 50 proti, 31 sa zdržalo. Návrh sme neprijali.
Laurenčík, Milan, podpredseda NR SR (2020-12-02):
Samozrejme, predpokladám, že dohovoríte, pretože tento bod nebude dlho trvať, čo budeme rokovať. Takže...
Hrnčiar, Andrej, podpredseda NR SR (2018-02-08):
Viacerí sa prikloníme k tomuto návrhu. (Reakcia z pléna.) Nech sa páči, pán poslanec Baláž, reakcia na faktickú poznámku. (Reakcia z pléna.) Pán poslanec Poliačik, máte prenikavý hlas. Pán poslanec Baláž. (Reakcia z pléna.) Vzdal to. (Smiech v sále.) Nech sa páči, pán poslanec Dostál.
Nicholsonová, Lucia, podpredsedníčka NR SR (2016-04-19):
Ďakujem pekne. Pán poslanec Baránik, nech sa páči.
Hrnčiar, Andrej, podpredseda NR SR (2019-05-16):
Nech sa páči, pani poslankyňa, doplňujúca otázka.
Vážny, Ľubomír, poslanec NR SR (2020-03-24):
Vážený pán predseda Národnej rady, dávam procedurálny návrh, aby Národná rada Slovenskej republiky zvážila takúto možnosť. Nech neprerokúvame v skrátenom legislatívnom konaní 10 – 15 zákonov, ale nech poveríme vládu Slovenskej republiky, aby v provizórnom režime do určitého času vykonávala určité zmeny, ktoré nesúhlasia, nie sú v súlade so zákonom, vo svojej kompetencii, pretože nikdy tu nedoriešime do posledného písmena všetky zmeny zákonov a vláda vie operatívne reagovať, pretože vláda má pod rukou krízový štáb. Čiže poverme vládu, neprerokúvajme 10 – 15 zákonov, poverme vládu, nech upraví niektoré zákony tak, aby fungoval krízový režim v súvislosti s koronavírusom. Tým pádom vyriešime situáciu za 15 minút a máme po probléme. Nemusíme tu do siedmej sedieť a ťažko rokovať.
Žiga, Peter, podpredseda NR SR (2024-02-08):
Pani poslankyňa Remišová.
Malatinec, Roman, poslanec NR SR (2023-12-20):
Pán predsedajúci, dajte, prosím, hlasovať o pozmeňujúcom návrhu pána poslanca Galka. Pán poslanec Galko požiadal, aby sa o každom bode jeho pozmeňujúceho návrhu hlasovalo osobitne. Pán predsedajúci, dajte, prosím, hlasovať o bode 1 pozmeňujúceho návrhu poslanca Galka.
Blanár, Juraj, podpredseda NR SR (2023-05-24):
Ďakujem. Otváram všeobecnú rozpravu. Konštatujem opäť, aj v tomto prípade som neobdržal žiadnu písomnú prihlášku, preto sa pýtam, či má niekto záujem sa prihlásiť ústne do rozpravy, môže tak urobiť teraz. Konštatujem, že nikto sa nehlási, preto vyhlasujem rozpravu za uzavretú a zároveň oznamujem, že o tomto návrhu zákona budeme hlasovať zajtra o 17.00 hod., a prerušujem rokovanie o tomto bode programu. Ďakujem pánovi navrhovateľovi aj spravodajcovi. A môžeme pristúpiť k ďalšiemu bodu programu, ktorým je v poradí č. 175, je to prvé čítanie návrhu skupiny poslancov na vydanie zákona, ktorým sa mení a dopĺňa zákon č. 206/2009 Z. z. o múzeách a galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov. Je to parlamentná tlač 1691, návrh na pridelenie výborom pod číslom 1754. Za skupinu poslancov tento návrh zákona v pléne uvedie pán poslanec Milan Potocký, ktorému udeľujem slovo. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov , tlač 1691.)
Števulová, Zuzana, poslankyňa NR SR (2024-04-17):
Ja rovnako podpisujem všetky slová, ktoré povedal Tomáš Valášek. Je jednoznačne nesporné, že Európska únia je naším životným priestorom a je v našom záujme, aby sme pestovali kvalitné spojenectvá, ktoré, a aby naše členstvo vlastne prinášalo osoh nám všetkým a zároveň aby sme si z ostatných členských krajín brali to najlepšie. A z môjho pohľadu my máme dve možnosti. Môžeme sa rozhodnúť byť tými šampiónmi, tými, tou krajinou, ktorá má váhu v Európskej únii napriek svojej veľkosti, ktorá je pomerne malá, alebo sa môžeme rozhodnúť sedieť na konci stola. A my sme posledných pár rokov boli v podstate šampiónmi, aj čo sa týka V4, aj pre naše postoje k Ukrajine a pomoci ľuďom z Ukrajiny na Slovensku, čo bolo pre mnohých členov Európskej únie veľmi prekvapivé, a momentálne ja so znepokojením sledujem, ako sa pre naše zmenené postoje a pre naše rezervované stanoviská vo vzťahu k Ukrajine a pomoci ľuďom na Ukrajine stávame v podstate členským štátom, ktorý naozaj si sadá na okraj stola, ktorý zároveň aj vzbudzuje pochybnosti o tom, či má naozaj záujem dostatočne vyšetrovať korupciu alebo podvody pri čerpaní eurofondov, a takisto aj štát, ktorý celkom zjavne ústami mnohých svojich predstaviteľov povzbudzuje vo verejnosti nenávisť voči ľuďom, ktorí vystupujú vo verejnom priestore, a špeciálne voči ženám, čo je úplne v rozpore s politikami, ktoré sa momentálne Európska únia snaží implementovať. Takže ja by som bola rada, ak by sme o rok mohli hovoriť oveľa pozitívnejšie o našej... (Prerušenie vystúpenia časomerom.)
M. Číž, podpredseda NR SR: (2006-10-17):
O slovo podľa § 28 zákona o rokovacom poriadku požiadal podpredseda parlamentu pán Hort.
Danko, Andrej, podpredseda NR SR (2024-02-06):
Na vystúpenie pani poslankyni šesť faktických poznámok. Prvá poslankyňa Števulová.
Danko, Andrej, podpredseda NR SR (2024-05-21):
Zastavíme čas.
Laššáková, Jana, poslankyňa NR SR (2017-09-06):
Ďakujem pekne za slovo. Kolegyne, kolegovia, len chcem konštatovať, že v rozprave vystúpili traja páni poslanci, nebol (povedané so smiechom) podaný žiaden procedurálny návrh, preto prosím, pán predsedajúci, dajte hlasovať o tom, že Národná rada prerokuje vládny návrh zákona v druhom čítaní.
P. Paška, predseda NR SR: (2008-05-15):
Tieto body sme schválili.
T. Cabaj, podpredseda NR SR: (2009-09-10):
Nech sa páči, priestor na doplňujúcu otázku, pani poslankyňa Tkáčová.
Ďuriš Nicholsonová, Lucia, podpredsedníčka NR SR (2017-09-14):
S reakciou na faktickú poznámku pani poslankyňa Zemanová.
Šimkovičová, Martina, poslankyňa NR SR (2017-12-13):
Ďakujem pekne za slovo. Pri tejto novele zákona mám – podobne ako pri jasličkovom zákone – pocit, že nejde o službu deťom, ale skôr o biznis pre dospelých. To, že je nedostatok miest v predškolských zariadeniach, v materských škôlkach, tak to všetci veľmi dobre vieme a vieme aj to, že túto situáciu treba riešiť. To posledné ale, čo by sme mali urobiť, je, aby sme starostlivosť o predškolské deti dali do rúk laikov. Nikde som v tomto vašom návrhu nenašla informáciu o povinnej odbornej spôsobilosti opatrovateľov v takýchto skupinách. Zdá sa, že jediným kritériom je, aby zamestnanci v takomto zariadení dovŕšili vek 18 rokov a boli bezúhonní, čo je pri najlepšej viere v prípade starostlivosti o predškolské deti naozaj žalostne málo. Zriaďovateľ skupiny si vypracuje plán starostlivosti výchovy a vzdelávania a toto otvára obrovské možnosti pre rôzne nebezpečné ideológie. Prečo nie je plán starostlivosti, výchovy a vzdelávania štandardný a štátom schválený, tak ako je to v prípade štátnych zariadení? V našom školstve, v našom školskom systéme v súčasnosti najlepšie fungujú štátne predškolské zariadenia a myslím si, že mnohé štáty nám štátne škôlky aj závidia. Starostlivosť v nich je naozaj na vysokej úrovni. Myslím si, že aj štát v tejto situácii musí konať a bola by som najradšej, aby v tejto situácii konal štát urýchlene. Ďakujem.
Číž, Miroslav, podpredseda NR SR (2015-01-30):
Pán poslanec Zajac.
Remišová, Veronika, poslankyňa NR SR (2019-03-26):
V mene troch poslaneckých klubov, pán predseda, by som poprosila presunutie bodu 71, tlač 1393, z rokovania 43. schôdze a jeho zaradenie do nasledujúcej schôdze so začiatkom 9. mája 2019. So zmenou súhlasili tri poslanecké kluby. Ďakujem.
P. Paška, predseda NR SR: (2007-09-19):
Keďže ste boli jediný prihlásený do rozpravy, vyhlasujem rozpravu za skončenú. Chce pán navrhovateľ zareagovať? Nie. Takže prerušujem rokovanie o tomto bode programu. Ďakujem pekne, pán spravodajca. Budeme pokračovať druhým čítaním o návrhu skupiny poslancov Národnej rady Slovenskej republiky na vydanie zákona o Slovenskom Červenom kríži a ochrane znaku a názvu Červeného kríža a o zmene a doplnení niektorých zákonov . Je to tlač 296. Spoločná správa výborov je tlač 296a. A pani poslankyňa Sániová bude predkladať návrh za skupinu poslancov. Nech sa páči.
Žiak, Miroslav, poslanec NR SR (2021-11-09):
Pán poslanec Beluský, natiahnutie lehoty zo 48 hodín na 72, zákaz reklamy a tak ďalej a tak ďalej, sú tam metódy, ktoré znevýhodňujú alebo znemožňujú prístup k legálnej interrupcií, čiže neni to len pomoc ženám.
Suchánek, Alan, poslanec NR SR (2017-12-13):
Ďakujem za slovo. Vážená pani predsedajúca, vážené panie poslankyne, vážení páni poslanci, ako spoločný spravodajca výboru predkladám spoločnú správu výborov k návrhu poslancov Národnej rady Slovenskej republiky Štefana Zelníka a Tibora Bastrnáka na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov, tlač 712 a. Predseda Národnej rady Slovenskej republiky pridelil uvedený návrh zákona na prerokovanie ústavnoprávnemu výboru a výboru pre zdravotníctvo, ktorý súčasne určil za gestorský výbor. Výbory, ktorým bol návrh zákona pridelený, ho prerokovali, súhlasili s uvedeným návrhom zákona a odporučili Národnej rade návrh zákona schváliť s pripomienkami, ktoré sú obsiahnuté v IV. časti spoločnej správy. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov k návrhu poslancov Národnej rady Slovenskej republiky Štefana Zelníka a Tibora Bastrnáka na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov, tlač 712a, vyjadrených v ich uzneseniach k uvedeným bodom IV tejto správy a v stanovisku gestorského výboru odporúča Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi. Spoločná správa obsahuje 16 pozmeňovacích návrhov. Gestorský výbor navrhol, aby sa o bodoch 1 až 10, 12, 14 až 16 hlasovalo spoločne s návrhom gestorského výboru schváliť, v bodoch 11 a 13 aby sa hlasovalo spoločne s návrhom gestorského výboru neschváliť. Spoločná správa výborov bola schválená uznesením č. 88 z 13. decembra 2017, kde ma výbor poveril za spoločného spravodajcu, predniesť spoločnú správu výboru na schôdzi Národnej rady Slovenskej republiky. Pani predsedajúca, skončil som, môžete otvoriť rozpravu.
G. Gál, poslanec: (2005-07-06):
Osobitná časť dôvodovej správy obsahuje odôvodnenie jednotlivých ustanovení v návrhu zákona. Doložka zlučiteľnosti spĺňa náležitosti v článku 3 legislatívnych pravidiel tvorby zákonov. Vychádzajúc z oprávnení, ktoré pre mňa ako pre spravodajcu vyplývajú, podľa rokovacieho poriadku odporúčam, aby sa Národná rada Slovenskej republiky uzniesla, že podľa § 73 odsek 3 písm. c) rokovacieho poriadku prerokuje uvedený vládny návrh zákona v druhom čítaní. V súlade s rozhodnutím predsedu Národnej rady Slovenskej republiky číslo 1218 z 20. júna 2005 podľa § 74 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory Národnej rady Slovenskej republiky, ústavnoprávny, výbor pre financie, rozpočet a menu, výbor pre hospodárstvo, privatizáciu a podnikanie, výbor pre verejnú správu. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný návrh zákona prerokovali v druhom čítaní do 7. septembra 2005 a gestorský výbor do 9. septembra 2005. Pán predseda, prosím, otvore rozpravu k tomuto bodu programu.
Verešová, Anna, poslankyňa NR SR (2016-10-27):
Ďakujem. Ďakujem za príspevok kolegyni. Naozaj v tejto chvíli v súčasnosti vlastne trestáme rodičov, keď sa snažia pracovať tak s dieťaťom, ktoré je zdravotne postihnuté, znevýhodnené, aby dosiahli tú najlepšiu, najvyššiu možnú buď mobilitu alebo teda schopnosť učiť sa pracovať. Mám v rodine takéto dieťa, pomáhame týmto rodičom, koľko len môžeme a naozaj z neho, z tohto Mareka je nakoniec taký človek, ktorý je schopný fungovať v obci, poznajú ho ľudia a vie sa o seba viacej postarať. A toto by sme mali motivovať, pretože na jednej strane sa nám zdá, ako by nás o niečo viac oberali aj schválením tohto zákona, ako keby o niečo štát prišiel, ale ja som presvedčená, že práve, keď títo zdravotne znevýhodnení dosiahnu taký najlepší stupeň možnosti v živote žiť a pracovať, vzdelávať sa a učiť sa, tak to bude práve pre štát prospešné a predpokladám, že neodoberú štátu toľko peňazí. Nakoniec títo ľudia ako by odobrali, keby nedosiahli tento lepší stupeň života, životných funkcií? Ďakujem pekne.
M. Hort, podpredseda NR SR: (2007-10-16):
Ďalej s faktickou poznámkou vystúpi pán poslanec Pavol Minárik.
Laurenčík, Milan, podpredseda NR SR (2022-06-23):
Pán poslanec už asi nestihne doplňujúcu otázku. Či dáte ešte? Dvadsať sekúnd. Nie. Ďakujem veľmi pekne. Myslím, že čas určený na hodinu otázok práve uplynul. Končím tento bod programu, zároveň prosím členov vlády, aby zotrvali v rokovacej sále, lebo nasleduje bod písomné odpovede na interpelácie a interpelácie poslancov. Vážené panie poslankyne, vážení páni poslanci, nasledujú teda body písomné odpovede na interpelácie a interpelácie. Otváram bod písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 6. mája 2022 , tlač č. 1017. Z dôvodu prehľadnosti prosím poslancov, aby vo svojom vystúpení uviedli číslo, pod ktorým sa odpoveď člena vlády v tlači č. 1017 nachádza, a v prípade nespokojnosti s odpoveďou uviedli, či žiadajú, aby Národná rada hlasovala o ich nespokojnosti s odpoveďou. Otváram teda rozpravu. Písomne som do rozpravy nedostal žiadnu prihlášku, preto sa pýtam, či sa do rozpravy hlási niekto ústne. Konštatujem, že nie. Keďže rozprava neprebehla, vyhlasujem ju za skončenú a zároveň prerušujem rokovanie o tomto bode programu. Hlasovať o uznesení budeme v rámci ďalších hlasovaní. Ďalším bodom je bod interpelácie poslancov . Chcem vám dať do pozornosti § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Ďalej chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. K predneseniu interpelácie sa písomne nikto neprihlásil. Pýtam sa, či sa hlási z tu prítomných poslancov niekto do rozpravy ústne. Konštatujem, že nie. Keďže nikto sa do interpelácií neprihlásil, vyhlasujem tento bod programu za skončený. Celkom rýchlym tempom. Vážené panie poslankyne, páni poslanci, budeme teda pokračovať v popoludňajšom rokovaní siedmeho dňa 66. schôdze Národnej rady Slovenskej republiky podľa odsúhlasenej zmeny programu prvým čítaním o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov . Vládny návrh zákona je uverejnený ako tlač 1041. Návrh na jeho pridelenie na prerokovanie výborom je v rozhodnutí č. 1082. 	Prosím podpredsedu vlády slovenskej republiky pána Štefana Holého, aby vládny návrh zákona uviedol. Pán podpredseda, nech sa páči, máte slovo.
Petrák, Ľubomír, poslanec NR SR (2011-06-29):
Ďakujem pekne za slovo. Vážená pani kolegyňa, ja chcem povedať, len jednu poznámku. Domnievať sa, že na Slovensku budú očipované všetky zvieratá, je „púhopúhou“ ilúziou. To sa ani reálne nedá urobiť. A v každom prípade za ich odchyt bude zodpovedná obec. Ak tu pán kolega Radošovský povedal, čo všetko sa na Slovensku chová, ja si viem predstaviť, že veľké zvieratá ako psy, tigre a ja neviem čo budú očipované. Ale do tejto kategórie tak isto spadajú vtáky, z ktorých mnohé sú chránené. Do kategórie, v ktorej budete povinná ich odchytávať, patria napr. aj hady, ktoré si niektorí chovajú. A už si vôbec neviem predstaviť, že had alebo škorpión, alebo nejaké iné zviera, ktoré bude takýmto spôsobom chované, bude aj očipované, lebo to sa ani technicky zrealizovať nedá. To znamená, že ak ten návrh zákona je aj v tom, aby aj zvieratá boli chránené, proti tomu nemám absolútne nič. Len hovorím, že tá ochrana má byť primeraná a že ak niekto zavádza primeranú ochranu zvierat, tak ju niekto musí aj zaplatiť. Veď obec ako taká nemôže zodpovedať za činy obyvateľov inej obce, iného mesta, jednoducho tým, že ich rozmary bude sanovať z vlastného rozpočtu. To jednoducho neprichádza do úvahy. No zaveďme potom v tom prípade, ja sa ospravedlňujem za výraz, ktorý poviem, niečo ako recyklačný poplatok pri práčkach alebo pri spotrebnej elektronike. Hovorím, ospravedlňujem sa za výraz, ktorý som použil, lebo nie je adekvátny, ale je to možno riešenie, ale opätovne je to len čiastkovým riešením, lebo tieto veci sa dajú zabezpečiť v chovných staniciach, ale reálne sa nedajú zabezpečiť pri drobnom podomovom predaji takýchto zvierat, čo je podstatná časť tohto predaja. Ďakujem pekne.
Blanár, Juraj, podpredseda NR SR (2021-05-11):
Ďakujem pekne. Môžete zaujať miesto pre spravodajkyňu. Otváram rozpravu. Do rozpravy som obdržal písomne p... písomne prihlásených dvoch, pána poslanca Ferenčáka a pani poslankyňu Moniku Kozelovú, ktorá je zároveň aj predkladateľom, ale prihlásila sa za poslanecký klub OĽANO. Pán poslanec Ferenčák ako prvý sa prihlásil za poslanecký klub, ale konštatujem, že vy nemáte poslanecký klub, čiže vám v podstate nie je možné sa takto prihlásiť. Ale ak je všeobecný súhlas, aby pán Ferenčák vystúpil a mal 30 minút, ako sa prihlásil, tak ja to rád umožním. Je všeobecný súhlas? (Súhlasná i nesúhlasná reakcia pléna.) Nie. Tak v tom prípade pán Ferenčák budete, nemôžem dať hlasovať, lebo vidím, že jednoducho nie je uznášaniaschopná Národná rada, takže môžete vystúpiť ako, ako poslanec s 20-minútovým vystúpením. A keďže pani poslankyňa Kozelová je prihlásená za poslanecký klub ako prvá, tak jej dávam slovo. Pani poslankyňa, nech sa páči. A potom sa pripraví pán poslanec Ferenčák, písomne prihlásený. Nech sa páči.
Baránik, Alojz, poslanec NR SR (2023-03-23):
Ďakujem pekne. (Prerušenie vystúpenia predsedajúcim.)
Danko, Andrej, podpredseda NR SR (2023-12-19):
Ďakujem, pán poslanec, rád si sadnem k tejto téme s vami osobne. Pán poslanec Pročko, nech sa páči.
Matovič, Igor, predseda vlády SR (2020-05-14):
... ktorý vo vašej otázke otvárate, dovoľujem si vás upozorniť, hoci nie som epidemiológ, na fakt, že ochorenie COVID-19 je infekčné ochorenie, to znamená, že má nejakú inkubačnú dobu. To znamená, že odkedy sa nakazíte, do 14 dní trvá čas, kedy sa môžu prejaviť vlastne príznaky. Čiže niekto – sa tie príznaky prejavia veľmi rýchlo a niekto až na ten 14. deň sa príznaky prejavia. Čiže najprv by sa preto muselo dokázať, že žiadatelia o odškodnenie boli v čase príchodu do umiestnenia do karantény objektívne zdraví a že sa nakazili v zariadení. Bohužiaľ, dnes nikto nechce, nedokáže nejakým spôsobom dokázať, lebo niekto... Aj, aj dnes ten problém vlastne na tých hraniciach máme, že keď hovoríme, že ľudia trebárs by mali mať test, ktorý je starý minimá..., maximálne 4 dni, oni sa od vykonania toho testu bez problémov mohli nakaziť za tie ďalšie štyri dni. Holt, to je infekčné ochorenie a v tomto prípade nikto z nás nevie presne, nepozná ten zdravotný stav v momente, kedy ten človek je testovaný, duplom, keď nemá žiadne príznaky, lebo sám viete, že vlastne ľudia, ktorí do povinnej štátnej karantény idú, tak sú testovaní plus-mínus na ten 5. deň, alebo resp. nie skôr ako na 5. deň, ale zvyčajne na 5.-6. deň, lebo dovtedy sa čaká, či sa tie príznaky neprejavia, v prípade, ak príznaky nemajú, tak sú odoslaní do domácej karantény, v prípade, ak príznaky majú, tak podľa zdravotného stavu buď zostávajú na mieste, alebo odchádzajú do domácej karantény, alebo odchádzajú do nemocničného zariadenia... (Prerušenie vystúpenia predsedajúcim.)
Šimečka, Michal, podpredseda NR SR (2024-02-01):
Ďakujem pekne. Takže ideme na otázku číslo 3, ktorá je od poslanca Mažgúta, ktorého v sále vidím, je na ministra zahraničných vecí a európskych záležitostí pána Blanára, ktorého zastupuje pani ministerka hospodárstva Denisa Saková, a otázka znie: „Vážený pán minister, pri nedávnej návšteve Rumunska ste vychválil starostlivosť tamojšej vlády o slovenských krajanov. Médiá však priniesli informáciu, že komunita Slovákov v Rumunsku upadá, ľudí z roka na rok ubúda. Tak kde je pravda?“ Pani ministerka.
Grendel, Gábor, podpredseda NR SR (2020-12-01):
Ešte o slovo požiadal pán podpredseda Šeliga, nech sa páči.
M. Sabolová, poslankyňa: (2008-02-12):
Chcem povedať, že ak už ide o tak vážnu vec, myslím si skôr, pani ministerka, že by bolo dobré, aby boli overené podpisy aj pri vstupe, aj pri výstupe, a nie to, aby sme išli do mäkšieho režimu, ale možno išli do prísnejšieho režimu. Preto sa pýtam, kto prišiel s takým nápadom, lebo sa mi zdá nie celkom logický.
O. Nachtmannová, poslankyňa: (2008-04-10):
Ďalej ste sa pozitívne vyjadrili o tom, že v tomto zákone sa riešia aj pedagogickí zamestnanci. Ja by som ale podotkla, že tento zákon absolútne nerieši problematiku kontinuálneho vzdelávania a kariérového hodnotenia pedagogického zamestnanca v nadväznosti na jeho odmeňovanie, to, čo sa rieši v navrhovanom zákone o postavení pedagogických zamestnancov, ktorý, pevne verím, budeme mať do konca roka tu v parlamente. Ďakujem.
P. Hrušovský, predseda NR SR: (2003-12-11):
K. Ondriaš, poslanec: ... Švienty, ďalej len poškodený, nedopatrením (hlas z pléna)...
Dubéci, Martin, poslanec NR SR (2023-12-20):
Ďakujem pekne za slovo, pán predsedajúci. Ďakujem za prejav pani poslankyne Kalmárovej a prepáčte, že to takto poviem teraz, neskôr v noci, večer, že ja som fakt hrdý na to, že akých máme poslancov v našom klube, akým spôsobom prispievajú do diskusie, myslím si, že to pomáha úrovni tohto parlamentu, či si už o nás myslí ktokoľvek čokoľvek, ale myslím si, že to je fajn, myslím si, že to diskusiu obohacuje. A ak môžem takú politickú vec a ja viem, že ani s pánom predsedom, ani s ďalšími sa na tomto nezhodneme, ale ja to poviem, že prečo sme tu teraz v noci, je najmä pôvod materiálov, ktoré budeme preberať, ja verím, že v januári, forme a spôsobe, akým sem prišiel a pokiaľ by sme to celé od začiatku zobrali inak, keby tie materiály ideálne neprišli a neprišli v tejto forme, tak by sme tu dnes v noci nemuseli sedieť, lebo to, ako tento parlament vyzerá, je v rukách väčšiny. A väčšina je na druhej strane. Ďakujem pekne.
K. Sárközy, poslankyňa: (2007-11-28):
A druhá moja pripomienka sa týka tej časti, kde hovoril o tom, že v rozpočte na rok 2008 je nárast platov policajtov o 19,9 %, vo verejnej správe je nárast platov o 8,9 %. Ja už len dávam otázku. Sú nemocnice, ktoré postupne zatvoria svoje brány, pretože tam nebudú lekári a zdravotnícki pracovníci, ktorí budú ochotní robiť za takéto nízke mzdy, či máme toľko peňazí, aby sme zvyšovali platy jednej skupine, privilegovanej skupine, o 20 % a tej druhej o necelých 9 %. A nehovorím ešte o tých, kde sa platy zvyšujú o 4 %. Ďakujem pekne.
Takáč, Richard, poslanec NR SR (2022-06-29):
Ďakujem veľmi pekne za slovo. Kolegyne, kolegovia, na dnešnom rokovaní o tomto bode, kde sme navrhli vysloviť nedôveru ministrovi pôdohospodárstva Samuelovi Vlčanovi, myslím si, že sme predložili dostatok dôvodov, a ten najpodstatnejší je neriešenie vysokých cien potravín. A, samozrejme, aj zo strany koaličného poslanca, ktorý predstavil viaceré veci, je podľa mňa zarážajúce na jednej strane, že už s tým sám, s tým neprišiel premiér Heger, aby odvolal ministra pôdohospodárstva, ale verím, že viacerí poslanci aj koaliční budú nasledovať pána Mičovského a zahlasujú za to, aby minister pôdohospodárstva skončil na svojej stoličke, lebo on nesie plnú zodpovednosť za to, že sa neriešia zvýšené ceny potravín pre všetkých obyvateľov. Ďakujem veľmi pekne.
Laurenčík, Milan, podpredseda NR SR (2021-02-03):
Reagovať na faktické poznámky bude pán poslanec Milan Mazurek, nech sa páči.
Čaučík, Marián, poslanec NR SR (2024-02-06):
Aha, ďakujem, už je to v poriadku. Bol som prihlásený, neviem, v čom bol problém. Pán kolega Hargaš, spomenuli ste vo svojom príspevku v rozprave Mečiarove amnestie, že týmto Trestným zákonom sú to ako keby druhé Mečiarove amnestie. Ja súhlasím s vaším názorom, lebo tu hrozí, že nielen zrušením Úradu špeciálnej prokuratúry, ale aj ďalšími zmenami navrhovanými v Trestnom zákone, ako sú zmeny trestných sadzieb, prekvalifikovanie a premlčanie trestných činov, ale najmä ich kombináciou prináša tento nový Trestný zákon amnestie a ochranu pre ľudí blízkych vládnej koalícii. O mnohých vieme, ktorí boli obvinení, o mnohých možno nevieme, ale môže za tým byť táto logika. Bola by to amnestia za skutky minulé, ale do istej miery aj budúce. Je dobré, že to vieme vopred a budeme toho svedkami. A súhlasím s vami tiež, že takéto amnestie budú mať väčší dopad na našu krajinu ako Mečiarove amnestie. Je dobré, že o tom hovoríme tu v snemovni, je dobré, že o tom hovoríme na námestiach a že to ľudia vidia aj v celej krajine. A chápem, že kolegovia z koalície o tomto nechcú diskutovať, teda o tom aspekte amnestií, ale okrem toho, že ten zákon prináša takéto de facto amnestie, vieme, že prinesie aj chaos, ktorý predkladateľ zjavne nedomyslel. Aj o tomto hovoríme vo svojich príspevkoch v rozprave a čakáme na odpoveď a chceli by sme naozaj vidieť to, čo zajtra alebo kedy bude hlasovanie z tohto zákona vyjde, aké budú tie dopady. Na to nedostávame odpoveď, keď sa kolegovia nezapájajú do diskusie. Ďakujem.
Ódor, Ľudovít, predseda vlády SR (2023-05-18):
Päť... päť mesiacov a päť minút. Ďakujem veľmi pekne. Aj ja by som teda rád pozdravil na balkóne prítomnú školu. Vážený pán poslanec, samozrejme, to, čo, to, čo, je pre mňa kľúčové z toho vládneho programu, kde by som ja sám vedel nájsť nejaký prienik s položenou otázku, je aj v efektívnosti čerpania eurofondov, ale aj pomoc slabším. Skúsim to, skúsim to vysvetliť, že ako tie veci spolu súvisia. V prvom rade, keď som sa ja pozeral, prečo niektoré krajiny dokážu efektívnejšie míňať eurofondy, tak aj preto, lebo viac delegujú to samotné rozhodnutie a čerpanie na tú miestnu, lokálnu, regionálnu úroveň. A toto je určite otázka, s ktorou sa budeme zaoberať v rámci tých najvyšších priorít. A takisto je mi blízky názor, že my tuto od zeleného stola, síce vieme prijímať nejaké opatrenia aj pre slabšie skupiny obyvateľov na Slovensku, ale nie vždy vieme v celej komplexnosti vnímať tú situáciu, ktorú možno na tej miestnej úrovni oveľa lepšie poznajú starostovia alebo župani, alebo teda primátori jednotlivých miest. Takže ja som veľmi otvorený tejto otázke. Dokonca som, v minulosti som s pánom Nižňanským aj niečo napísal na, na túto tému, takže to, to je jedna strana mince. Tá druhá strana mince, že keď, keďže máme k dispozícii naozaj relatívne limitovaný čas a priestor, tak zatiaľ túto tému budeme skôr pripravovať v nejakých alternatívach pre ďalšiu vládu, lebo každá takáto zmena sa dotkne množstva aktérov, a to nebude úplne jednoduché, nájsť si ten kompromis. A nemyslím si, že, že za tých pár mesiacov to bude možné dosiahnuť. Ale určite to, čo, to, čo chcem nielen teda z pozície vlády, ale aj ambíciu podporovať iniciatívy, ktoré sa zaoberali aj doteraz reformou verejnej správy. A je tu aj komisia, ktorú menoval môj predchodca. Pripravovala táto komisia podklad, ktorý ukazuje možnosti úpravy samosprávneho členenia, ale my chceme ísť trošku nad rámec aj filozoficky, aby sme teda rozoberali, ktoré kompetencie je možno oveľa efektívnejšie robiť na tej lokálnej a regionálnej úrovni. A nebudem sa vyhýbať tejto téme, lebo ako som spomínal, kryje sa to aj s ďalšími dvoma prioritami, ktoré táto vláda určite má do jesene. Ďakujem pekne za otázku, skončil som.
Uhrík, Milan, poslanec NR SR (2018-02-14):
Stano, rozprával si o tom poplatku za cirkevný sobáš, že je to jedným z cieľov, ako navýšiť príjmy štátneho rozpočtu, to je, to je čiastočne pravda, ale ja si myslím, že tým primárnym cieľom, prečo vláda takým, takým zákerným spôsobom zaviedla poplatok za cirkevný sobáš, nebolo, nebola snaha o nejakú spásu štátneho rozpočtu, lebo tých pár tisíc sobášov krát desaťeurový poplatok by teda štátny rozpočet určite nespasilo. Skutočným dôvodom tam bolo podľa mňa to, že malo to, toto opatrenie malo jednoducho odradiť ľudí od uzatvárania sobášov pred oltárom a malo ich motivovať k tomu, aby uzatvárali sobáše na úradoch podpisom manželskej zmluvy podľa nejakého zákonníka. Čiže vyslovene zdegradovať cirkevné sobáše, znížiť ich počet a nútiť ľudí, aby uzatvárali vyslovene manželké, manželské zmluvy, podobne ako sa uzatvárajú obchodné zmluvy napríklad.
Ďuriš Nicholsonová, Lucia, podpredsedníčka NR SR (2018-06-20):
Ďakujem pekne, pán predsedajúci. Ja by som sa chcela opýtať, že či by ctené plénum nemalo vôľu na to, aby sme na záver schôdze zaradili ešte krátku informáciu pána poslanca Roberta Kaliňáka o tom, že čo musí minister vnútra urobiť, aby dostal Choppera za 150-tisíc, a či takýto hodnotný dar niekde ako dar aj uviedol. Ďakujem pekne.
Drobný, Stanislav, poslanec NR SR (2019-02-07):
Ďakujem za slovo. Vážená pani predsedajúca, vážení prítomní, nasledujúca interpelácia je určená ministrovi životného prostredia Slovenskej republiky pánovi Sólymosovi. Vážený pán minister, v malej obci Brunovce po dlhé roky fungovala nevyhovujúca čistička odpadových vôd, ktorá spôsobovala mimoriadne závažnú environmentálnu záťaž pre svoje okolie, a to aj pre rieku Váh, navyše v území blízkeho kúpeľného mesta Piešťany. Na základe aktivít a iniciatívy environmentálne uvedomelých občanov obce prikročila vtedajšia samospráva k rekonštrukcii čističky odpadových vôd. Na základe rôznych informácií občania tejto malej obce po celý čas verili, že im štát v tejto veci pomôže. Samozrejme, štát, ako je na Slovensku zvykom, nepomohol. Prekvapivé oznámenie Environmentálneho fondu o tom, že Rada Environmentálneho fondu pridelenie finančných prostriedkov na riešenie mimoriadne závažnej environmentálnej situácii, situácie obci neodporúča bez udania dôvodu, je zlou správou pre vedenie obce a jej občanov. Malá obec si na rekonštrukciu čističky vzala úver, ktorý je nútená zo svojich skromných prostriedkov splácať na úkor iných dôležitých potrieb zabezpečujúcich chod obce. Podľa mojich informácií nie je občanom obce známe, na základe akých kritérií bola žiadosť obce posudzovaná, v čom boli úspešní žiadatelia dôležitejší a úspešnejší, čím pravdepodobne mohli prísť k spáchaniu trestného činu, ale to by som nechal na orgány činné v trestnom konaní. Je ľahké si predstaviť, ako sa dnes cítia environmentálni aktivisti pred svojimi spoluobčanmi, aký nezáujem občanov o angažovanie sa vo veciach ochrany životného prostredia to do budúcna vyvolá. Z môjho pohľadu je to predovšetkým dôsledkom nepredvídateľnosti rozhodnutí Environmentálneho fondu, čo je spojené s rozhodovaním Rady Environmentálneho fondu, ktoré ostáva pred občanmi skryté. Na základe vyššie uvedených skutočností si vám dovoľujem položiť nasledujúce otázky: 1. Aké dôvody v tomto konkrétnom prípade viedli Radu Environmentálneho fondu neodporučiť pridelenie finančných prostriedkov na riešenie mimoriadne závažnej environmentálnej situácie? 2. Aký kontrolný systém má Ministerstvo životného prostredia Slovenskej republiky vypracovaný vo vzťahu v rozhodovaniu Rady Environmentálneho fondu? 3. Koľko trestných oznámení bolo podaných zo strany Ministerstva životného prostredia Slovenskej republiky vo vzťahu k rozhodovaniu Rady Environmentálneho fondu? 4. Plánuje Ministerstvo životného prostredia Slovenskej republiky vykonať opatrenia, ktoré by rozhodovanie Rady Environmentálneho fondu spravili transparentnejším, a aby najmä slúžil svojmu účelu? Ďakujem za pozornosť.
Zmajkovičová, Renáta, podpredsedníčka NR SR (2012-12-13):
Pán poslanec Novotný.
Danko, Andrej, predseda NR SR (2017-03-29):
Ďakujem, pán poslanec. Jedna faktická poznámka pána Jozefa Rajtára.
Štefanec, Ivan, poslanec NR SR (2012-11-28):
Ďakujem pekne, pani podpredsedníčka. Nuž, práca chvatná, málo platná. Dozvedeli sme sa aj dnes, že sa ide opravovať niečo, čo bolo len nedávno prijaté. Veľakrát sme upozorňovali, že nie je cesta len cez zvyšovanie daní, odvodov a poplatkov. Ten pozmeňovací návrh bol zrejme takým silným zážitkom pre pána ministra, že som si všimol, že tiež nevydržal na svojom mieste, ale chcel by som ho poprosiť, aby sa vyjadril k tomuto pozmeňovaciemu návrhu, pretože zásadne mení to, čo bolo predložené z vlády. Ďakujem pekne.
Glváč, Martin, podpredseda NR SR (2019-02-01):
Ďakujem. S faktickými poznámkami sedem poslancov. Končím možnosť prihlásiť sa. Prvý, pán poslanec Poliačik, nech sa páči.
B. Bugár, podpredseda NR SR: (2002-07-02):
(Hlasovanie.) Prítomných 100 poslancov, za návrh 96, nehlasovali 4. Konštatujem, že tento návrh sme prijali. P. Brňák, poslanec: Viac doplňujúcich ani pozmeňujúcich návrhov nebolo, preto môžeme na základe splnomocnenia, pán predsedajúci, dať hlasovať o tom, že uvedený návrh bude postúpený do tretieho čítania.
Šeliga, Juraj, podpredseda NR SR (2021-03-31):
Dámy a páni, poprosím, dámy a páni, na návrh štyroch poslaneckých klubov – OĽANO, SME RODINA, SaS a ZA ĽUDÍ – zvolávam poslanecké grémium ihneď. (Zasadnutie poslaneckého grémia. Prestávka) (Po zasadnutí poslaneckého grémia. Po prestávke.)
P. Paška, predseda NR SR: (2007-01-30):
Dávam slovo určenému spravodajcovi, ktorým je pán poslanec Rafaj.
Suja, Miroslav, poslanec NR SR (2021-03-17):
Ďakujem za slovo, pán predsedajúci. Juraj, ja neverím, že občania maďarskej národnosti sú vnímaní ako občania druhej kategórie alebo že by sa tak cítili. Ja si myslím, že za posledné roky medzi občanmi slovenskej a maďarskej národnosti žijúcimi na Slovensku sú veľmi dobré vzťahy. Ja nevidím nijaké roztržky alebo niečo aj v zmiešaných oblastiach, alebo kde sú čisto len Maďari alebo Slováci, aj keď tam Maďari prídu, ja si myslím, že tie vzťahy sú dobré. Za posledné roky isto. Nie je to ako dakedy za Slotu a podobne, že to bolo vyhrotené kvôli politikom, ktorí zneužívali maďarskú kartu či z jednej, alebo z druhej strany. Teraz v súčasnosti, ja si myslím, že tie vzťahy sú fakt veľmi dobré. Ja osobne mám tetu, ktorá žije v Detve, je Maďarka a neverím tomu alebo nemyslím si, že ona je občan druhej kategórie, a ona isto si to nemyslí takisto. Takže ja tomuto nemôžem veriť ako tomuto onému, rozumiem, prečo si vystúpil, aj rozumiem, čo si povedal, ale v tomto mám iný názor. A veľmi súhlasím s tebou, že mať prehľad je veľmi dobré, a to si povedal veľmi správne, pre Slovenskú republiku. To isté potvrdil aj minister, lebo keď budeme mať prehľad, že to bude legálne, oficiálne, že koľko občanov maďarskej národnosti má občianstvo maďarské alebo pas, tak si myslím, že pre nás je to len prínos. Nevidím to nejako ako hrozbu, toto si povedal veľmi správne. Ďakujem.
P. Paška, predseda NR SR: (2008-05-15):
Budeme pokračovať správou o efektívnosti využívania štrukturálnych fondov a Kohézneho fondu . Je to tlač pod č. 564. Pán predseda Najvyššieho kontrolného úradu Slovenskej republiky Ján Jasovský uvedie správu. Máte slovo, pán predseda.